Laurent Deville

De Laurent Deville, gebuer de 24. November 1967, ass e fréiere lëtzebuergesche FoussballspillerDe Laurent Deville op der Websäit vun der Football Database.eu.

 Sportlech Karriär
Tëscht dem 31. Mee 1998 am 6. Oktober 2001 huet hien, zesumme mat sengem méi jonke Brudder Frank Deville, 17-mol fir déi lëtzebuergesch Foussballnationalekipp gespilltD'Lëscht vun de Lännermatcher vum Laurent Deville op der Websäit vun European Football.

Hien huet vun 1985 bis 1994 beim Swift Hesper gespillt a war duerno vun 1994 bis 2000 bei der Union Lëtzebuerg. Duerno war hien an der Saison 2000/2001 beim FC Sporting Mäerzeg, 2001/2002 beim Progrès NidderkuerDe Laurent Deville op der Websäit vun National Football Teams a schliisslech vun 2002 bis 2004 nees beim Swift Hesper.

 Berufflech Karriär
De Laurent Deville war Generalsekretär vum SYVICOL an duerno an der General-Koordinatioun vum Inneministère. Vu September 2015 bis Oktober 2022 war hie Premier Conseiller de Gouvernement an huet an der Coordination générale vum Sportsministère geschafft. Nodeems säi Mandat do net verlängert gouf, ass hien an den Aarbechtsministère versat ginn. Vum 16. Juli 2019 bis den 1. September 2023 war hie President vun der SEBES. Vum 1. Januar 2022 bis den 31. Juli 2025 war hie President vun der Coque., nodeems hie schonn zanter dem 7. August 2020 Vizepresident genannt gouf. Zanter dem 8. Dezember 2022 ass hien och President vum Direktiounscomité vum Service de santé au travail multisectoriel

Kategorie:Gebuer 1967
Kategorie:Spiller vun der lëtzebuergescher Foussballnationalekipp